CELEX: 62018CN0270
Language: el
Date: 2018-04-19 00:00:00
Title: Υπόθεση C-270/18: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 19 Απριλίου 2018 — UPM France κατά Premier ministre, Ministre de l’Action et des Comptes publics

201806010341917452018/C 211/222702018CJC21120180618EL01ELINFO_JUDICIAL20180419181811Υπόθεση C-270/18: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 19 Απριλίου 2018 — UPM France κατά Premier ministre, Ministre de l’Action et des Comptes publics
 ---documentbreak--- C2112018EL1810120180419EL0022181181Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 19 Απριλίου 2018 — UPM France κατά Premier ministre, Ministre de l’Action et des Comptes publics
   (Υπόθεση C-270/18)2018/C 211/22Γλώσσα διαδικασίας: η γαλλική
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   
      Αναιρεσείουσα: UPM France
   
      Αναιρεσιβαλλόμενοι: Premier ministre, Ministre de l’Action et des Comptes publics
   
      Προδικαστικά ερωτήματα
   
   
            1)
         
         
            Έχουν οι διατάξεις του άρθρου 21, παράγραφος 5, τρίτο εδάφιο, της οδηγίας (
                  1
               ) την έννοια ότι η απαλλαγή την οποία τα κράτη μέλη μπορούν να παρέχουν στους μικρούς παραγωγούς ηλεκτρικής ενέργειας, εφόσον φορολογούν τα ενεργειακά προϊόντα που χρησιμοποιούνται για την παραγωγή της εν λόγω ηλεκτρικής ενέργειας, μπορεί να οδηγήσει σε κατάσταση, όπως η εκτεθείσα στη σκέψη 7 της παρούσας αποφάσεως για την περίοδο προ της 1ης Ιανουαρίου 2011, κατά την οποία η Γαλλία, όπως της το επέτρεπε η οδηγία, δεν είχε θεσπίσει ακόμη τον εσωτερικό φόρο επί της τελικής καταναλώσεως ηλεκτρικής ενέργειας ούτε, επομένως, απαλλαγή από τον φόρο αυτό υπέρ των μικρών παραγωγών;
         
      
            2)
         
         
            Σε περίπτωση καταφατικής απαντήσεως στο πρώτο ερώτημα, με ποιον τρόπο πρέπει να συνδυαστούν οι διατάξεις του άρθρου 14, παράγραφος 1, στοιχείο α', της οδηγίας και εκείνες του άρθρου της 21, παράγραφος 5, τρίτο εδάφιο, αυτής για τους μικρούς παραγωγούς που καταναλώνουν την ηλεκτρική ενέργεια που παράγουν για τις ανάγκες της δραστηριότητάς τους; Συνεπάγονται, ειδικότερα, οι διατάξεις αυτές ελάχιστη φορολογία η οποία προκύπτει είτε από τη φορολογία της ηλεκτρικής ενέργειας που παράγεται με απαλλαγή του χρησιμοποιούμενου φυσικού αερίου είτε από την απαλλαγή φόρου επί της παραγωγής ηλεκτρικής ενέργειας, οπότε το Δημόσιο υποχρεούται να φορολογήσει το χρησιμοποιούμενο φυσικό αέριο;
         
      (
         1
      )	Οδηγία 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ L 283, σ. 51).